User talk:DGanev

Димитър Ганев (политолог)
Димитър Ганев е български политолог, доктор по политология.

Биография
Димитър Ганев е роден на 15 октомври 1986 г. в град Варна. През 2005 г. завършва IV-та Френска езикова гимназия „Фредерик Жолио Кюри“ в родния си град. Продължава образованието си в специалност „Политология“ в Софийски университет "Св. Климент Охридски". През 2012 г. завършва магистърската програма „Политически мениджмънт“ в СУ „Св. Климент Охридски“. Защитава магистърска теза на тема „Политическият проект за демокрация, обсъждан на Кръглата маса“.

През февруари 2013 г. е приет за редовен докторант към катедра „Политология“ на СУ „Св. Климент Охридски“ и защитава успешно своята дисертация през ноември 2016 г. Темата на дисертационния му труд е „Политически и институционални фактори при изготвянето и приемането на българската конституция (1990-1991)“. Темата се явява и своеобразно продължение на магистърската му теза, като междувременно публикува и няколко научни статии в различни сборници отново свързани с периода на първите години на демократично развитие.

Димитър Ганев е бил стипендиант на Фондация „Конрад Аденауер“ в периода 2008-2012 г. Между 2012 и 2013 г. е заместник-председател на клуба на стипендиантите на фондацията, а от 2013 г. до 2014 г. е негов председател. Благодарение на участието си в стипендиантската програма на Фондация „Конрад Аденауер“ е бил участник в множество национални и международни семинари и конференции.

Между 2011 г. и 2016 г. работи като политолог в социологическата агенция „Галъп интернешънъл“.

От юни 2016 г. е съосновател на изследователски център „Тренд“, където продължава да работи и досега.

От октомври 2017 г. Димитър Ганев е заместник главен редактор на българското научно списание за политика и култура „Conservative Quarterly”.

Димитър Ганев вече повече от 6 години присъства редовно като анализатор на актуалните политически събития по българските медии. До момента има повече от сто коментара, анализи и интервюта.

Научни публикации
• „Формирането на новата политическа система в България и ролята на Кръглата маса“, ''сп. Политически изследвания, бр. 1-2, стр. 133-143'', март 2011 г.

• „Българският политически проект за демокрация, обсъждан на Кръглата маса“, ''сп. Демокрация, ценности и идентичност'', май 2012 г. Университетско издателство "Паисий Хилендарски"

• „Предпоставки за свикването на българската Кръгла маса“, ''сп. Реторика и комуникации'', октомври 2013 г.

• "The Bulgarian Round Table And Its Contribution To the Constitution of 1991", ENRS, Remembrance and Solidarity, Studies in 20th Century European History magazine, no. 3, June 2014

• „Политически и институционални фактори при изготвянето и приемането на българската конституция“, сборник „25 години българска конституция“, 2016 г. Народно събрание на Република България